கேள்வி: சாந்து ராம் சர்மா பற்றி விளக்கவும்.
பதில்: சாந்து ராம் சர்மா (''Sant Ram Sharmao'') இந்தியா இமாச்சலப் பிரதேசம் மாநிலத்தைச் சேர்ந்த ஓர் அரசியல்வாதியாவார்.1929ஆம் ஆண்டு ஏப்ரல் மாதம் 14ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இவர் இமாச்சலப் பிரதேச அரசியலில் ஈடுபட்டார். 1972 ஆம் ஆண்டு நடைபெற்ற இமாச்சலப் பிரதேச சட்டமன்றத் தேர்தலில் இந்திய தேசிய காங்கிரசு கட்சி உறுப்பினராக பைச்நாத்து சட்டமன்றத் தொகுதியில் வெற்றிபெற்று முதன்முதலில் இமாச்சலப் பிரதேச சட்டமன்றத்திற்குத் தேர்ந்தெடுக்கப்பட்டார். 1977, 1982, 1985, 1993 மற்றும் 1998 சட்டமன்றத் தேர்தல்களிலும் சாந்து ராம் சர்மா மீண்டும் தேர்ந்தெடுக்கப்பட்டார். முதலமைச்சர் வீரபத்ர சிங் கீழ் இமாச்சலப் பிரதேச அரசாங்கத்தில் அமைச்சரவை அமைச்சராகவும், இமாச்சலப் பிரதேச காங்கிரசு குழுவின் தலைவராகவும் பணியாற்றினார். சாந்து ராம் சர்மா 1998 ஆம் ஆண்டு சூன் மாதம் 30 அன்று இறந்தார். இதைத் தொடர்ந்து நடந்த இடைத்தேர்தலில் பைச்நாத்திலிருந்து துலோ ராம் தேர்ந்தெடுக்கப்பட்டார். சாந்து ராம் சர்மா மகன் சுதிர் சர்மா 1972 இல் பிறந்தார். இமாச்சலப் பிரதேச அரசாங்கத்தில் அமைச்சராகவும், தர்மசாலா சட்டமன்றத் தொகுதியின் சட்டமன்ற உறுப்பினராகவும் பணியாற்றினார். சுதிர் சர்மா பாரதிய ஜனதா கட்சி உறுப்பினராக அரசியலில் ஈடுபட்டார்.